
Marius Lulea: „Inflația a ucis 
profiturile firmelor în ultimii ani. Mulţi 
antreprenori renunță” 

Prim-vicepreședintele Alianţei pentru Unirea Românilor (AUR), 
Marius Lulea susţine că existentă un „cartel al băncilor” în 
România care blochează economia prin practici de creditare 
scumpă. 


Potrivit lui Marius Lulea, acest cartel funcţionează în 
detrimentul micilor antreprenori și al firmelor cu angajaţi, care 
se confruntă cu o povară fiscală excesivă. 


„În România de astăzi, firmele care angajează și plătesc salarii 
se văd nevoite să suporte taxe mai mari decât sumele pe care 
le oferă angajaţilor lor. Aceasta este o formă modernă de 
iobăgie, care descurajează antreprenoriatul și pune în pericol 
supraviețuirea micilor întreprinderi”, a declarat Lulea. 


În plus, inflaţia crescută din ultimii ani a erodat profiturile 
firmelor, determinând mulţi antreprenori să renunţe la 
afacerile lor. „Inflaţia a devenit un dușman invizibil care ucide 
încet, dar sigur, profiturile. Am ajuns într-un punct în care 
munca și inovaţia nu mai sunt recompensate cum trebuie în 

economia noastră”, a adăugat Lulea. 


